આયોજકોએ જણાવ્યું હતું કે, આખી પ્રતિમાને ઘરેણાથી શણગારવામાં આવી છે આગમન યાત્રામાં હજારોની સંખ્યામાં લોકો જોડાયા હતા, જ્યારે યાત્રા નિકળે છે ત્યારે એવું લાગે છે કે કોઈ જુલૂસ નિકળ્યો છે. લોકો ઢોલ, તાસા, નૃત્ય અને ભગવાનના જયકારા સાથે ગણેશ ભગવાનનું સ્વાગત કરે છે. વિસર્જન યાત્રામાં પણ એ રીતનો જ માહોલ જામે છે. લોકો મહિધરપુરાથી ડુમસ સુધી ઉઘાડા પગે ચાલીને જાય છે. અહીં આવનારા લોકોની સેફ્ટી વિશે પણ વિશેષ ધ્યાન આપવામાં આવે છે. પોલીસ પ્રોટેક્શન સિવાય સીસીટીવી કેમેરા અને ફાયર સેફ્ટીનું પણ ધ્યાન રાખવામાં આવે છે. આ વર્ષે અમે ફ્રી ઓટો પિક એન્ડ ડ્રોપ ફેસિલિટી આપીશુ, જે માટે ઓટો એજન્સી સાથે વાત ચાલી રહી છે. આ સેવા અંતર્ગત 5 કિલોમીટર સુધીના ભક્તોને મફતમાં પિક અને ડ્રોપ કરવામાં આવે છે.